พระบาทสมเด็จพระเจ้าอยู่หัว พระราชทานพระบรมราชวินิจฉัย ให้เลื่อนพระราชพิธีเสด็จพระราชดำเนินเลียบพระนคร
พระบาทสมเด็จพระเจ้าอยู่หัว พระราชทานพระบรมราชวินิจฉัย ให้เลื่อนพระราชพิธีเสด็จพระราชดำเนินเลียบพระนคร โดยขบวนพระยุหยาตราทางชลมาคนายวิษณุ เครืองาม รองนายกรัฐมนตรี เปิดเผยว่า ตามที่รัฐบาลได้มีการประกาศและเชิญชวนประชาชนร่วมในพระราชพิธีเสด็จพระราชดำเนินเลียบพระนคร โดยขบวนพระยุหยาตราทางชลมาค เนื่องในพระราชพิธีบรมราชาภิเษก พ.ศ. 2562 ในวันที่ 24 ตุลาคม 2562 เวลา 15.00 น. นั้น ซึ่งหลังจากมีการซ้อมย่อย 10 ครั้ง และมีการซ้อมใหญ่เสมือนจริง ในวันนี้ที่ประชุมมีข้อสรุปตรงกันว่า หากยังมีพระราชพิธีในตามกำหนดเวลาเดิมนั้น จะมีอุปสรรคเกี่ยวกับสภาพของน้ำและสภาพดิน ฟ้า อากาศ รวมถึงไม่สามารถรักษากระบวนแบบแผนและความสวยงามไว้ได้ ดังนั้น เพื่อความพร้อมและความสวยงาม รวมถึงไม่กระทบกระเทือนต่อขบวนเรือ ไม่กระทบกระเทือนต่อการเสด็จพระราชดำเนินและกระทบต่อประชาชน จึงได้นำความกราบบังคมทูลพระบาทสมเด็จพระเจ้าอยู่หัว พระกรุณาทรงทราบฝ่าละอองธุลีพระบาทขอพระราชทานพระบรมราชวินิจฉัย ที่จะให้เลื่อนกำหนดเวลา ออกไปจากเดิม 24 ตุลาคมนี้ และทรงพระกรุณาโปรดเกล้าฯ กำหนดวันพระราชพิธีในวันพฤหัสบดีที่ 12 ธันวาคม 2562 เวลา 15.30 น.ทั้งนี้ในส่วนของจำนวนเรือ ริ้วขบวนยังคงยิ่งใหญ่ สวยงามเช่นเดิม อย่างไรก็ตามในเดือนธันวาคม ก่อนหน้าที่จะถึงวันที่ 12 ธันวาคม 2562 จะมีพิธีการอื่นๆ เช่น การเสด็จพระประภาสสำเพ็ง พระราชพิธีเปิดงานอุ่นไปรัก 5 ธันวาคม วันพ่อแห่งชาติโดยในวันจันทร์ที่ 21 ตุลาคมนี้ จะมีการประชุมใหญ่ และแถลงข่าวอย่างเป็นทางการ มีผู้แทนสำนักพระราชวัง กองทัพเรือ รัฐบาลร่วมแถลงข่าว แต่ในระหว่างนี้ นายกรัฐมนตรี มีความเป็นห่วงหากไม่แจ้งให้ประชาชนทราบ จะมีกรณีของการจองโรงแรมที่พัก การจองสถานที่ร้านอาหาร หรือการจองตั๋วเดินทางจึงควรแจ้งข่าวให้ประชาชนรับทราบเพื่อให้สามารถวางแผนในการเข้าร่วมพระราชพิธีตามกำหนดการใหม่ได้